Παιδικός Διαγωνισμός Τραγουδιού Eurovision 2020

Ο Παιδικός Διαγωνισμός Τραγουδιού Eurovision 2020 ήταν η 18η έκδοση του ετήσιου Παιδικού Διαγωνισμού Τραγουδιού της Eurovision, ο οποίος διοργανώθηκε από την Telewizja Polska και την Ευρωπαϊκή Ραδιοτηλεοπτική Ένωση. Ο διαγωνισμός πραγματοποιήθηκε στις 29 Νοεμβρίου 2020 στη Βαρσοβία της Πολωνίας, μετά την νίκη της χώρας στον διαγωνισμό το 2019. Ήταν η πρώτη φορά που ο διαγωνισμός πραγματοποιήθηκε στην ίδια χώρα επί δύο συνεχόμενα χρόνια.

Δώδεκα χώρες συμμετείχαν στον διαγωνισμό, με τον μικρότερο αριθμό συμμετεχόντων από τον διαγωνισμό 2013 (κάποιες χώρες δήλωσαν ότι η πανδημία του κορωνοϊού και οι περιορισμοί στα ταξίδια ήταν οι αιτίες της μη συμμετοχής τους) ενώ η Γερμανία διαγωνίστηκε για πρώτη φορά.

Η Βαλεντίνα της ς κέρδισε τον διαγωνισμό με το τραγούδι "J'imagine" με ένα σύνολο 200 βαθμών. Αυτή ήταν η πρώτη νίκη της Γαλλίας στο διαγωνισμό και η πρώτη σε διαγωνισμό των γεγονότων της Eurovision, μετά τον Διαγωνισμό Νέων Χορευτών της Eurovision 1989. Το , η  και η  τερμάτισαν δεύτερη, τρίτη και τέταρτη αντίστοιχα, ενώ η Γερμανία τερμάτισε τελευταία στο ντεμπούτο της.

Τοποθεσία 

Ο Παιδικός Διαγωνισμός Τραγουδιού της Eurovision 2020 πραγματοποιήθηκε στο Studio 5 στα κεντρικά γραφεία του TVP, που βρίσκονται στην Βαρσοβία της Πολωνίας μετά την νίκη της χώρας το 2019 στο Γκλίβιτσε με το τραγούδι "Superhero" από την Viki Gabor. Λόγω της πανδημίας του κορωνοϊού, για πρώτη φορά τα διαγωνιζόμενα τραγούδια ερμηνεύτηκαν σε στούντιο στην εκάστοτε χώρα.

Ήταν η τρίτη φορά που η Βαρσοβία φιλοξένησε έναν διαγωνισμό της Eurovision (μετά τον Διαγωνισμό Νέων Μουσικών της Eurovision 1994 και τον Διαγωνισμό Νέων Χορευτών της Eurovision 2005) και η πρώτη φορά που ο διαγωνισμός πραγματοποιήθηκε στην ίδια χώρα επί δυο συνεχόμενα έτη.

Διαδικασία υποψηφιοτήτων και επιλογή οικοδέσποινας χώρας 
Μετά την νίκη της Πολωνίας το 2019, ο διευθυντής του πολωνικού ραδιοτηλεοπτικού σταθμού Telewizja Polska, Γιάτσεκ Κούρσκι, δήλωσε ότι η χώρα θα υπέβαλλε αίτηση για να φιλοξενήσει τον διαγωνισμό ξανά το 2020. Ωστόσο, ο Κούρσκι δήλωσε ότι η πιθανότητα διεξαγωγής του διαγωνισμού επί δυο συνεχόμενα χρόνια στην Πολωνία ενδέχεται να μην γινόταν αποδεκτή από την EBU. Μετά από μια περίοδο αβεβαιότητας, την τελευταία εβδομάδα του Δεκεμβρίου 2019, ανακοινώθηκε στην Gazeta Wyborcza ότι ορισμένοι δημοτικοί σύμβουλοι της Κρακοβίας εξέφραζαν το ενδιαφέρον τους να διεξαχθεί ο διαγωνισμός στην Κρακοβία, στην Tauron Arena. Στις 8 Ιανουαρίου 2020, η πρόταση συζητήθηκε στο δημοτικό συμβούλιο και έγινε αποδεκτή από την πλειοψηφία των συμβούλων. Η Πολωνία επιβεβαιώθηκε ως η οικοδέσποινα χώρα τον Μάρτιο 2020. Η τελευταία νικήτρια, Viki Gabor, εξέφρασε επίσης την επιθυμία της να πραγματοποιηθεί ο διαγωνισμός στην Κρακοβία, την πόλη διαμονής της.

Μετά την ακύρωση του Διαγωνισμού Τραγουδιού Eurovision 2020 λόγω της πανδημίας του κορονοϊού, οι προετοιμασίες για τον διαγωνισμό διακόπηκαν επ'αόριστον. Στις 16 Μαΐου 2020, κατά την διάρκεια της προβολής του Eurovision: Europe Shine A Light, επιβεβαιώθηκε ότι ο Παιδικός Διαγωνισμός Τραγουδιού της Eurovision 2020 θα διεξαγόταν σε ένα στούντιο στην Βαρσοβία στις 29 Νοεμβρίου. Η τελευταία νικήτρια, Vicky Gabor, ανακοίνωσε το σλόγκαν #MoveTheWorld! και το λογότυπο του διαγωνισμού. 

Στις 7 Οκτωβρίου, ο Rafał Brzozowski αποκάλυψε σε μια συνέντευξη στο TVP ότι ο διαγωνισμός θα πραγματοποιούνταν στο Studio 5 στα κεντρικά γραφεία του TVP στην Βαρσοβία. Στο ίδιο στούντιο ο Brzozowski φιλοξενεί το Jaka to melodia? από το 2019. Ο ίδιος χώρος φιλοξένησε τους εθνικούς τελικούς (το 2003-04 ως Krajowe Eliminacje, την διετία 2006-2008 ως Piosenka dla Europy) για τον Διαγωνισμό Τραγουδιού της Eurovision και για τον Παιδικό Διαγωνισμό της Eurovision (έως το 2004).

Μορφή

Ερμηνείες 
Για πρώτη φορά στην ιστορία του διαγωνισμού, οι περισσότεροι διαγωνιζόμενοι ερμήνευσαν τα τραγούδια τους σε ένα στούντιο στην χώρα τους. Η EBU δήλωσε ότι, "Προκειμένου να διασφαλιστεί η συνέχεια και η διαφάνεια του διαγωνισμού, τα μέλη της EBU στις 12 συμμετέχουσες χώρες συμφώνησαν να χρησιμοποιήσουν μια ενιαία διάταξη της σκηνής προκειμένου να επιτευχθεί η ερμηνεία του καλλιτέχνη (ή καλλιτεχνών)." Οι μοναδικές τέσσερις χώρες που συμμετείχαν με φυσική παρουσία στην Βαρσοβία ήταν η Μάλτα, η Πολωνία, η Σερβία και η Ουκρανία.

Η τελετή έναρξης και οι ενδιάμεσες πράξεις μεταδόθηκαν επίσης ζωντανά από την Βαρσοβία ενώ σύμφωνα με την EBU, "όλοι οι παρουσιαστές και το απαραίτητο τεχνικό προσωπικό θα διατηρήσουν τις απαραίτητες αποστάσεις." Ένα μικρό κοινό θα είναι παρόν. Στις ενδιάμεσες πράξεις, η Viki Gabor τραγούδησε δυο τραγούδια : το νικητήριο τραγούδι "Superhero" και το νικητήριο τραγούδι "Arcade" από τον Διαγωνισμό Τραγουδιού της Eurovision 2019 μαζί με την Roksana Węgiel και τον νικητή της Eurovision 2019 Ντάνκαν Λόρενς. Η Alicja Szemplińska τραγούδησε το Empires, την πολωνική συμμετοχή στον ακυρωμένο Διαγωνισμό Τραγουδιού της Eurovision 2020.

Ψηφοφορία 
Χρησιμοποιήθηκε το σύστημα ψηφοφορίας που είχε εισαχθεί στον Παιδικό Διαγωνισμό Τραγουδιού 2017, σύμφωνα με το οποίο τα τελικά αποτελέσματα καθορίστηκαν κατά 50% από την διαδικτυακή ψηφοφορία και κατά 50% από την ψηφοφορία της επιτροπής. Η διαδικτυακή ψηφοφορία αποτελείται από δυο στάδια. Το πρώτο στάδιο της διαδικτυακής ψηφοφορίας ξεκίνησε στις 27 Νοεμβρίου και ολοκληρώθηκε ακριβώς την στιγμή της έναρξης του Παιδικού Διαγωνισμού στις 29 Νοεμβρίου. Το δεύτερο στάδιο της διαδικτυακής ψηφοφορίας πραγματοποιήθηκε κατά την διάρκεια της ζωντανής μετάδοσης του διαγωνισμού και ξεκίνησε αμέσως μετά το τελευταίο τραγούδι ενώ ήταν ανοιχτή για 15 λεπτά. Οι θεατές μπορούσαν να ψηφίσουν για τρεις χώρες αλλά και το τραγούδι της χώρας τους.

Το δεύτερο μισό των ψήφων καθορίστηκε από μια εθνική επιτροπή από κάθε συμμετέχουσα χώρα. Λόγω των μέτρων ασφάλειας, για πρώτη φορά από τον διαγωνισμό του 2012, οι πόντοι δόθηκαν από την εκάστοτε συμμετέχουσα χώρα και όχι από τον χώρο διεξαγωγής του διαγωνισμού.

Για πρώτη φορά στην ιστορία του διαγωνισμού, ανακοινώθηκαν πρώτα οι 12 πόντοι και έπειτα ανακοινώθηκαν οι πόντοι από το 1 έως το 10. Αυτό συνέβη λόγω του μικρού αριθμού των συμμετεχουσών χωρών.

Οικοδεσπότες 
Στις 7 Οκτωβρίου 2020 ανακοινώθηκε ότι οι Ida Nowakowska, Rafał Brzozowski και Małgorzata Tomaszewska θα ήταν οι οικοδεσπότες του διαγωνισμού. Η Nowakowska έγινε το πρώτο άτομο που παρουσίασε τον Παιδικό ή τον κανονικό Διαγωνισμό Τραγουδιού της Eurovision δυο συνεχόμενες χρονιές. Η Rafał είναι Πολωνή τραγουδίστρια και παρουσιάστρια ενώ η Tomaszewska παρουσιάζει το The Voice of Poland.

Στις 14 Νοεμβρίου 2020, ο δημοσιογράφος και παρουσιαστής Mateusz Szymkowiak επιβεβαιώθηκε ως ο οικοδεσπότης της τελετής έναρξης, που πραγματοποιήθηκε στις 23 Νοεμβρίου στην Βαρσοβία. Ο Szymkowiak έγινε το πρώτο πρόσωπο που παρουσίασε την τελετή έναρξης του Παιδικού ή του κανονικού Διαγωνισμού Τραγουδιού της Eurovision δυο συνεχόμενες χρονιές.

Συμμετέχουσες χώρες 
Στις 8 Σεπτεμβρίου 2020, η EBU ανακοίνωσε την αρχική λίστα των συμμετεχόντων με 13 διαγωνιζόμενες χώρες. Η Γερμανία έκανε την πρώτη της εμφάνιση ενώ οι Αλβανία, Αυστραλία, Βόρεια Μακεδονία, Ιρλανδία, Ιταλία, Ουαλία και Πορτογαλία δεν επέστρεψαν στον διαγωνισμό ενώ συμμετείχαν το 2019. 

Παρόλο που είχε επιβεβαιωθεί ως συμμετέχουσα χώρα, η Αρμενία αποχώρησε από τον διαγωνισμό στις 5 Νοεμβρίου 2020 εξαιτίας της τρέχουσας και συνεχιζόμενης σύγκρουσης στο Ναγκόρνο Καραμπάχ, μειώνοντας τον αριθμό των συμμετεχουσών χωρών σε 12. Αυτός είναι ο μικρότερος αριθμός συμμετεχουσών χωρών από το 2013, όταν διαγωνίστηκαν επίσης δώδεκα χώρες.

Πίνακας βαθμολογίας

Άλλες χώρες 
Προκειμένου μια χώρα να μπορέσει να συμμετάσχει στον Παιδικό Διαγωνισμό Τραγουδιού της Eurovision, πρέπει να είναι ενεργό μέλος της ΕBU.

Ενεργά μέλη της EBU 

  - Η Αλβανία δεν συμπεριλαμβανόταν στην λίστα των συμμετεχόντων που δημοσίευσε η EBU στις 8 Σεπτεμβρίου 2020. Το RTSH αργότερα αποκάλυψε ότι δεν υπέβαλαν αίτηση συμμετοχής εξαιτίας της κατάστασης που δημιουργήθηκε λόγω της πανδημίας του κορωνοϊού.
  - Αρχικά, η Αρμενία βρισκόταν στην λίστα των συμμετεχουσών χωρών όπως αυτή ανακοινώθηκε από την EBU στις 8 Σεπτεμβρίου 2020. Ωστόσο, στις 5 Νοεμβρίου, η Αρμενία αποχώρησε από τον διαγωνισμό, με την δικαιολογία ότι επιβλήθηκε στρατιωτικός νόμος στην χώρα ως αποτέλεσμα της σύγκρουσης στο Ναγκόρνο-Καραμπαχ. Στο instagram, ο υπεύθυνος της αποστολής της Αρμενίας David Tserunyan αποκάλυψε ότι η Malena Fox είχε επιλεγεί με εσωτερική ψηφοφορία να εκπροσωπήσει την Αρμενία. Στις 29 Νοεμβρίου κυκλοφόρησε η συμμετοχή της με τίτλο "Why".
  - Τον Ιούλιο 2020, ο ραδιοτηλεοπτικός σταθμός της Αυστραλίας SBS ανακοίνωσε ότι η χώρα δεν θα συμμετείχε στον Παιδικό Διαγωνισμό 2020 λόγω του κορωνοϊού αλλά και των περιορισμών και ανησυχιών που αυτός προκαλούσε. Ωστόσο, εξέφρασαν την πρόθεσή τους να επιστρέψουν στην διοργάνωση το 2021.
  - Τον Ιούλιο 2020, ο ραδιοτηλεοπτικός σταθμός της Βόρειας Μακεδονίας ανακοίνωσε ότι η χώρα δεν θα συμμετείχε στον διαγωνισμό 2020 εξαιτίας της κατάστασης που είχε δημιουργηθεί λόγω της πανδημίας του κορωνοϊού.
 - Τον Δεκέμβριο 2019, ο βουλγαρικός ραδιοτηλεοπτικός σταθμός ανέφερε ότι δεν σχεδίαζε να επιστρέψει προς το παρόν στον διαγωνισμό καθώς ασχολούνταν με την συμμετοχή της χώρας στον Διαγωνισμό Τραγουδιού της Eurovision 2021. Ωστόσο, τον Ιούλιο 2020, δήλωσε ότι η χώρα ενδιαφερόταν να επιστρέψει στον διαγωνισμό το 2021 ενώ δεν είχε ολοκληρωτικά κριθεί η πιθανότητα επιστροφής της χώρας στον παιδικό διαγωνισμό το 2020. Η Βουλγαρία δεν εμφανίστηκε στην λίστα των συμμετεχόντων που δημοσίευσε η EBU στις 8 Σεπτεμβρίου 2020. Η χώρα συμμετείχε για τελευταία φορά στον Παιδικό Διαγωνισμό Τραγουδιού 2016.
   - Τον Ιούνιο του 2020, αναφέρθηκε ότι ο ελληνικός ραδιοτηλεοπτικός σταθμός ΕΡΤ εξέταζε σοβαρά την επιστροφή της χώρας στον παιδικό διαγωνισμό το 2020. Μετά από εβδομάδες, αποκαλύφθηκε ότι η ΕΡΤ αποφάσισε να μην επιστρέψει το 2020. Η Ελλάδα συμμετείχε για τελευταία φορά στον Παιδικό Διαγωνισμό Τραγουδιού το 2008.
  - Τον Δεκέμβριο 2019, ο διευθυντής της ισλανδικής αποστολής για τον Διαγωνισμό Τραγουδιού της Eurovision Felix Bergsson αποκάλυψε ότι δεν είχε ληφθεί ακόμα κάποια απόφαση αναφορικά με μια πιθανή πρώτη εμφάνιση της χώρας στον διαγωνισμό. Η Ισλανδία δεν εμφανίστηκε στην λίστα των συμμετεχόντων που δημοσίευσε η EBU στις 8 Σεπτεμβρίου 2020.
  - Παρόλο που είχε επιβεβαιώσει την συμμετοχή της στον διαγωνισμό τον Ιανουάριο 2020, ο ραδιοτηλεοπτικός σταθμός TG4 ανακοίνωσε τον Αύγουστο 2020 ότι η χώρα δεν θα συμμετείχε στον διαγωνισμό 2020 εξαιτίας της κατάστασης που είχε δημιουργηθεί με την πανδημία του κορωνοϊού.
  - Παρόλο που ο ραδιοτηλεοπτικός σταθμός Rai Gulp είχε δηλώσει μέσω Instagram, με ημερομηνία 4 Νοεμβρίου 2019, ότι η χώρα θα συμμετείχε στον διαγωνισμό 2020, τον Ιούλιο 2020 ανακοίνωσε ότι δεν είχαν λάβει ακόμα κάποια απόφαση για μια ενδεχόμενη συμμετοχή τους. Η Ιταλία δεν συμπεριλαμβανόταν στην τελική λίστα που επιβεβαίωσε η EBU στις 8 Σεπτεμβρίου 2020. Ωστόσο, αργότερα τον ίδιο μήνα, ο ραδιοτηλεοπτικός σταθμός της χώρας δήλωσε ότι δεν είχαν ακόμα αποφασίσει για την συμμετοχή της χώρας στον διαγωνισμό.
  - Παρόλο που το Rádio e Televisão de Portugal είχε επιβεβαιώσει την συμμετοχή της χώρας στον διαγωνισμό τον Αύγουστο 2020, η Πορτογαλία δεν εμφανίστηκε στην λίστα συμμετεχόντων που δημοσίευσε η EBU στις 8 Σεπτεμβρίου 2020. Το RTP αργότερα αποκάλυψε ότι η χώρα δεν θα συμμετείχε εξαιτίας της κατάστασης που είχε δημιουργηθεί λόγω της πανδημίας του κορωνοϊού.
  – Τον Ιούνιο 2019, ο ραδιοτηλεοπτικός σταθμός BBC Alba δήλωσε ότι είχαν γίνει συζητήσεις που θα μπορούσαν να ενεργοποιήσουν την συμμετοχή της χώρας το 2020. Ωστόσο, τον Απρίλιο 2020, ο ραδιοτηλεοπτικός σταθμός ανακοίνωσε ότι δεν υπήρχαν σχέδια να κάνει η χώρα την πρώτη της εμφάνιση στον διαγωνισμό το 2020.
  - Τον Ιανουάριο 2020, ο διευθυντής του SVT Barn, Safa Safiyari, δήλωσε ότι ο ραδιοτηλεοπτικός σταθμός Sveriges Television δεν σχεδίαζε προς το παρόν να επιστρέψει στον διαγωνισμό, καταλήγοντας στο ότι "δεν ταιριάζει με τα μουσικά ακούσματα που επιθυμούμε να βρούμε". Ο ραδιοτηλεοπτικός σταθμός δεν ξεκαθάρισε εάν θα επιστρέψει στον διαγωνισμό στο μέλλον. Η Σουηδία συμμετείχε τελευταία φορά στον Παιδικό Διαγωνισμό Τραγουδιού το 2014.
  - Τον Απρίλιο 2020, αναφέρθηκε ότι ο ουαλικός ραδιοτηλεοπτικός σταθμός S4C και η εταιρεία παραγωγής Rondo Media σταμάτησαν τις συζητήσεις για συμμετοχή στον Παιδικό Διαγωνισμό Τραγουδιού εξαιτίας της κατάστασης που έχει δημιουργηθεί λόγω της πανδημίας του κορωνοϊού. Στις 14 Ιουλίου 2020, επιβεβαιώθηκε ότι η Ουαλία δεν θα συμμετείχε το 2020 εξαιτίας της πανδημίας, με ελπίδες να επιστρέψει το 2021.

Ανακοίνωση βαθμολογιών

Οι παρακάτω εκπρόσωποι ανακοίνωσαν την βαθμολογία των κριτικών επιτροπών από τις 12 συμμετέχουσες χώρες: 

 – Olivia
 – Saniya Zholzhaxynova
 – Robin de Haas
 – Darija Vračević 
 – Ksenia Galetskaya
 – Marianna Józefina Piątkowska
 – Marita Khvedelidze
 – Leah Mifsud 
 – Mikella Abramova
 – Μέλανι Γκαρσία 
 – Sophia Ivanko 
 – Nathan Laface

Παραγωγή 
Ο Παιδικός Διαγωνισμός Τραγουδιού της Eurovision 2020 είναι, όπως και πέρσυ, παραγωγή του TVP και της EBU. Τον Ιανουάριο 2020, η EBU ανακοίνωσε ότι μετά τον Διαγωνισμό Τραγουδιού της Eurovision 2020, ο Martin Österdahl θα γινόταν ο νέος εκτελεστικός παραγωγός του Παιδικού Διαγωνισμού Τραγουδιού της Eurovision και του Διαγωνισμού Τραγουδιού της Eurovision, διαδεχόμενος τον Jon Ola Sand. Ο Österdahl δήλωσε κατά την διάρκεια μιας συνέντευξης τύπου ότι η φετινή διοργάνωση "αντιμετώπισε περισσότερες προκλήσεις από ίσως κάθε άλλη χρονιά" αλλά και ότι ορισμένοι εργάστηκαν στο διπλάσιο ή τριπλάσιο χρόνο από το συνηθισμένο.

Επίσημος δίσκος 
Ο Junior Eurovision Song Contest Poland 2020 είναι ένας δίσκος που δημιουργήθηκε από την EBU και κυκλοφόρησε από την Universal Music Group στις 13 Νοεμβρίου 2020. Στον δίσκο περιλαμβάνονται όλα τα συμμετέχοντα τραγούδια του διαγωνισμού 2020.

Παραπομπές

Εξωτερικοί σύνδεσμοι 

Διαγωνισμός Παιδικού Τραγουδιού Eurovision‎
Eurovision